jkorsvik/nowiki_second_scrape_merged huggingface dataset:
Oskar Emil Schiøtz

Oskar Emil Schiøtz (født  3. oktober 1846 i Stavanger, død 24. februar 1925) var en norsk professor i fysikk som også forsket innen kjemi og geologi.
Etter examen artium 1864, tok han reallærereksamen med laudibilis præ ceteris i 1871 ved Det Kongelige Frederiks Universitet. Med stipendium foretok han somrene 1870–71 geologiske undersøkelser i Østerdalen (sammen med dr.med. Hagen) og i 1872 fjellene ved Meråker, på oppdrag av Norges geologiske undersøkelse.  Videre studerte han fysikk og matematikk i to år fra 1872 med nytt stipendium hos blant andre Hermann von Helmholtz i Berlin og Gustav Kirchhoff i Heidelberg.  
Han returnerte til Kristiania høsten 1874 og ble tilsatt som lektor, men ble 27. november 1875 landets yngste professor, 29 år gammel. 
Her jobbet han blant annet sammen med unge fremadstormende Vilhelm Bjerknes og Kristian Birkeland.  I tiden 1881–88 ledet han temperaturmålingene i Mjøsa, samtidig med at han fortsatte sine sommerlige geologiske undersøkelser av fjellene i øst.  Han satt som professor til han ble 76 år, og professoratet ble i 1922  overtatt av Sem Sæland.Ellers satt han i  Kommissionen for mål og vægt (1889), Norske gradmålingskommissionen 1891, ledet elektricitetskommissionen fra 1897 og patentkommissionen fra 1898.
Han skrev lærebok i fysikk og flere avhandlinger og ble i 1878 innvalgt i Det Norske Videnskaps-Akademi og det svenske Geologiselskapet.  I 1894 mottok han St. Olavs Orden.
I 1905 var han med på etableringen av Norsk geologisk forening, og i 1909 var han med i det første styret for Fysisk Selskap der han også var formann i 1909, 1912 og 1916. Selskapet eksisterte 1909–25 og ble etterfulgt av Fysikkforeningen i 1938 og Norsk Fysisk Selskap i 1953.Han var bror til oftalmologen Hjalmar August Schiøtz (1850–1927), som han også studerte og jobbet sammen med i forskning, blant annet i utviklingen av tonometeret (1905). Deres foreldre var bankkasserer Søren Gabriel Schiøtz (1804–56) og Marie Dorothea Christiane Lange (1807–52).
Han var onkel til historikeren Johannes Henrik Schiøtz (1884–1957).


== Utgivelser ==
O. E. Schiøtz (1881). Lærebog i fysik. P. T. Malling.  [503 sider. Utkom også i 2. utgave (1886), 3. utgave (1889), 4. utgave (1896)]
Johan Fredrik Vilhelm Haffner, Carl Frederik Fearnley, Henrik Mohn, Oskar Emil Schiötz (1882). Geodätische arbeiten: HFT. I-VII. W. C. Fabritius. CS1-vedlikehold: Flere navn: forfatterliste (link) [Utgitt av Norske Gradmaalingskommission]
O. E. Schiøtz (1893). Electricitetslære 1 og 2. Kristiania. 
O. E. Schiøtz (1902). Den sydøstlige Del af Sparagmit-Kvarts-Fjeldet i Norge. Aschehoug.  [135 sider]


== Referanser ==
Solum miljøtunnel

Solum miljøtunnel er en veitunnel på europavei 18 i Larvik kommune i Vestfold. Tunnelen har to løp med til sammen fire kjørefelt, begge 51 m.


== Se også ==
Veitunneler i Norge
Hobekksetertunnelen
Sandbekkåstunnelen
Malerødtunnelen
Paulertunnelen


== Referanser ==
Yeon Gaesomun

Yeon Gaesomun (hanja: 淵蓋蘇文, i Nihonshoki skrevet 伊梨柯須彌; hangeul: 연개소문; født 603, død 666) var en mektig og kontroversiell militær leder og diktator (magniji og dae magniji) av det koreanske kongedømmet Goguryeo, et av Koreas tre kongedømmer, i dettes siste tiår. Han blir husket for å flere ganger ha motstått angrep fra det kinesiske Tang-dynastiet under Tang Taizong og hans sønn Tang Gaozong. Hans tap mot Yeon var det eneste nederlaget Tang Taizong noensinne led på slagmarka. 
Tradisjonell koreansk historie regner Yeon som en despotisk hersker, hvis brutale politikk og ulydighet mot sin konge førte til Goguryeos fall. Men hans suksess i å forsvare Goguryeo mot kinesiske angrep har inspirert koreanske nasjonalistiske historikere, ikke minst 1800-talls-historikeren og -intellektuelle Sin Chaeho, til å regne Yeon som den største helten i koreansk historie. Mange koreanere har fulgt opp Sin og hevdet at Yeons ferdigheter som soldat og politiker ikke har sitt sidestykke i Koreas historie, men andre er sterk uenige. Kinesiske og japanske historikere har stadig stort sett et negativt sin på Yeon.


== Referanser ==
Daemusin av Goguryeo

Daemusin av Goguryeo (født 4, død 44 ) var tredje konge i det koreanske kongedømmet Goguryeo. Han ledet Goguryeo gjennom en periode med massive utvidelser av territorium blant annet ved å erobre flere mindre nasjoner, samt det mektige kongedømmet Dongbuyeo.


== Bakgrunn ==

Prins Muhyul var kong Yuris tredje sønn, og barnebarn av Jumong. Han ble kronprins da han var 11 år gammel i år 14, og ble konge fire år senere etter farens død. Daemusin er gravlagt i Daesuchonwon.
Daemusin styrket den sentrale kongemakten. Han annekterte Dongbuyeo og drepte kong Daeso i 22. Han erobret  de to statene Gaema-guk og Guda-guk ved Amnokgang.
Etter å ha slått tilbake et kinesisk angrep i 28, sendte han sin sønn, den da 16 år gamle prins Hodong for å angripe Nangnang-kommanderiet i det nordvestre Korea i år 32. Han ødela Nangnang i 37 , men en hær ble sendt ut av fra det østlige Han-dynasti etter ordre fra keiser Guāngwǔ, og erobret kommanderiet tilbake i 44.
Den legendariske kjærlighetshistorien til prins Hodong og prinsesse Nangnang er refererert i Samguk Sagi, og velkjent i dagens Korea. Prinsessa er kjent for å rive ned krigstrommene i hennes slott, slik at Goguryeo kunne angripe uten at det ble advart mot angrepet.


== Moderne beskrivelse ==
I nyere har Daemusin vært modell for den kjente tegneserieformen Manhwa og spillet Nexus: The Kingdom of the Winds. Det historiske fjernsynsdramaet «The Kingdom of The Winds» fra 2008 er basert på en manhwa som beskriver Muhyul, en Goguryeo-prins, som fikk en profeti ved fødselen som sier at han skulle ødelegge Goguryeo.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Minjung av Goguryeo

Minjung av Goguryeo (født ?, død 48 ) var fjerde konge i det koreanske kongedømmet Goguryeo.


== Bakgrunn ==
Ifølge Samguk Sagi var han yngere bror av hans forgjenger på trona, kong Daemusin og femte og yngste sønn av Goguryeos andre konge, Yuri. Han ble konge på grunn av kronprinsens unge alder, hans nevø og Daemusins sønn Hae U (senere kong Mobon).
Samguk Yusa skriver imidlertid at Minjung var Daemusins sønn og yngere bror av Mobon (Hae U).


== Konge ==
Minjung regjerte ikke lenge, og klarte å unngå militære konflikter.
Men hans kongedømmet ble herjet av flere naturkatastrofer. I hans andre år på trona opplevde de østlige provinsene flom, som førte til at mange ble husløse og enda flere sultet. Minjung åpnet deretter de kongelige matlagrene.
I hans siste år fant Minjung en steingrotte i vest, der det ble sagt at han hvilte etter en langvarig jakt.
Han døde i 48 etter sykdom. På dødsleiet bad han om å bli gravlagt i grotta der han hadde hvilt, og ønsket ble oppfylt. Steingrotta ligger i Minjung-won, og kongen fikk det posthumne navnet Minjung.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Mobon av Goguryeo

Mobon av Goguryeo (født 30, død 53 ) var femte konge i det koreanske kongedømmet Goguryeo.


== Bakgrunn ==
Ifølge Samguk Sagi var Mobon eldste sønn av Goguryeos tredje konge Daemusin. Selv om Mobon var kronprins ved Daemusins død, ble han ikke konge på grunn av sin unge alder. Daemusins yngere bror, Minjung, ble derfor konge. Mobon ble konge etter Minjungs død. Men Samguk Yusa beskriver Mobon som Minjungs eldre bror.
Samguk Sagi skriver at Mobons karakter var voldelig og sta og han pådro seg derfor folkets vrede. I 49 angrep han Han-Kinas Beiping, Yuyang, Shanggu og Taiyuan-kommanderier flere ganger, men det endte med en fredsavtale.
Han ble drept av et medlem av hoffet som het Duro, fra Mobon. Han ble gravlagt i Mobon-won.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Chadae av Goguryeo

Chadae av Goguryeo (født 71, død 165 ) var sjuende konge i det koreanske kongedømmet Goguryeo.


== Bakgrunn ==
Ifølge Samguk Sagi var han yngere bror av den forrige kongen, Taejo den store. Det ble sagt om han at han var modig, men brutal.
I sin brors regjeringstid motstod Chadae angrep fra Han-Kina og styrket på den måten sin stilling i hoffet. Etter å ha drept alle motstandere, inkludert U Bo og Go Bok-jang fikk han trona fra Taejo, etter at han trolig måtte abdisere.


== Konge ==
Chadae konsoliderte rikets makt. I hans tredje år som konge beordret han Taejos to sønner drept, tvang en av sine brødre til å begå selvmord, og forfulgte hans yngste bror Baekgo (senere kong Sindae).
Etter flere naturkatastrofer og opprør blant befolkningen ble han drept av hans egen minister, Myeongnim Dap-bu, skriver Samguk Sagi. Samguk Yusa, mener den kommende kongen, Sindae drepte både Chaedae og Taejo.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Rati Tsinamdzghvrisjvili

Rati Tsinamdzghvrisjvili (Georgisk: რატი წინამძღვრიშვილი, født 22. mars 1988 i Tbilisi) er en georgisk fotballspiller, som spiller for FC Zestaponi i Georgia.
Han spilte sin første landskamp for Georgia i en alder av 17 år.
I 2006 var han med å vant den georgisk cupen med sin tidligere klubb FC Ameri Tbilisi og scoret i finalen mot FC Zestafoni.


== Referanser ==


== Eksterne lenker ==
(en) Rati Tsinamdzghvrisjvili – Transfermarkt 
(en) Rati Tsinamdzghvrisjvili – national-football-teams.com 
(en) Rati Tsinamdzghvrisjvili – WorldFootball.net 
(en) Rati Tsinamdzghvrisjvili – Soccerway 
(en) Rati Tsinamdzghvrisjvili – EU-Football.info 
(en) Rati Tsinamdzghvrisjvili – FBref
Kvalifisering til Tippeligaen 2013

Kvalifisering til Tippeligaen 2013 ble spilt høsten 2012 mellom Sandnes Ulf som kom på 14.-plass i Tippeligaen 2012 og lagene på 3.- til 6.-plass i 1. divisjon 2012, Sandefjord, Mjøndalen, Bodø/Glimt og Ullensaker/Kisa.
Ullensaker/Kisa kvalifiserte seg til play-off kamp mot Sandnes Ulf etter å ha slått ut de tre andre lagene fra 1. divisjon, men Sandnes Ulf vant 7-1 sammenlagt og beholdt plassen i Tippeligaen 2013.


== Semifinaler 1. divisjon ==


== Finale 1. divisjon ==


== Play-off ==


== Se også ==
Kvalifisering til Eliteserien i fotball
Arne Aarnes

Arne Aarnes (født 29. april 1963) er en norsk vokalist. Han er mest kjent fra sin tid i Backstreet Girls.Aarnes var vokalist i Backstreet Girls fra 1985 til 1986. I 1995 spilte han i punkrockbandet Lost Luggage, som ga ut albumet Storage i 1995.Han ble senere vokalist og spiller munnspill i jazzbandet Frank Znort Quartet, sammen med blant andre trommeslager Runar «Kula» Johannessen fra Valentourettes.


== Diskografi ==


=== Backstreet Girls ===


==== Album ====
1986 Mental Shakedown (Medicine Records)


=== Frank Znort Quartet ===


==== Album ====
2002 Frank Znort Quartet
2007 Kjönsliga Kalsonger
2012 Perler fra svin


==== Dokumentarfilm ====
2007 Folkefor – en brun film om Frank Znort Quartet, regi: Gunnar Knutsen
2017 Frank Znort


=== Suicide Pilots ===
1989 Can't Take It


=== Lost Luggage ===
1995 Storage


==== Singler ====
1995 Down Home Boy Down Home Girl/Respect (Too Much Woman)


=== Deltar også på ===
1988 Adelsten: Radio Hot Gossip
1999 Jokke med Tourettes: Billig lykke
2005 Joachim Nielsen-hyllest: Det beste til meg og mine venner
2006 Jokke med Tourettes: Billig lykke
2006 C+C Records: Mange motstandere, ingen motstand – en hyllest til Vålerenga
2006 Backstreet Girls-hyllest: Never Too Loud! A Tribute to Backstreet Girls
2015 Backstreet Girls-hyllest: Deaf Boogie Compromise – A Volume Brutale Tribute to Backstreet Girls
2015 Raga Rockers-hyllest: Sannhet på boks – en hyllest til Raga Rockers


== Referanser ==
Sindae av Goguryeo

Sindae av Goguryeo (født 89, død 179 ) var åttende konge i det koreanske kongedømmet Goguryeo.
Samguk Sagi skriver at han var halvbror til den sjette kongen Taejo den store og den sjuende kongen Chadae. Andre kilder sier at han var Taejo eller Chaedaes sønn.
Han holdt seg i ro under Chadae harde hånd, og trakk seg tilbake i fjellene. Etter at Myeongnim Dap-bu drepte Chadae, ble Sindae invitert til å etterfølge han av hoffet. På denne tiden var han blitt 77 år gammel. Samguk Yusa skriver at det var Sindae selv som drepte Taejo og Chadae for å bli konge.
Han forsøkte å stabilsere hoffet ved å la Chadaes sønn og andre motstandere få plass i administrasjonen. For å styrke kongemakta etablerte han en egen særlig ministerpost, guksang, og lot denne gå til Myeongnim Dap-bu, også han en gammel mann på 99 år.
I 169 og 172 ble Goguryeo angrepet av Kina, men motstod begge angrepene. Goguryeo slo seg sammen med Xianbei og angrep Yuju og Byeongju distriktene i det østlige Han-dynastiet, uten å lykkes. Han-Kina angrep Goguryeo i november i 172, men ble slått tilbake av Myeongnim Dap-bus hær ved Jwa-Won.
I 176 utnevnte han sin sønn, Nammu som kronprins (senere kong Gogukcheon). Sindae døde 91 år gammel i 179.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
William Rainey Harper

William Rainey Harper (født 26. juli 1856, død 10. januar 1906) var en av de fremste amerikanske akademiske lederne på slutten av 1800 og begynnelsen av 1900-tallet. Harper har bidratt til å etablere både University of Chicago og Bradley University, og han var den første rektoren på begge institusjonene.


== Publikasjoner ==
Introductory Hebrew Method and Manual (1886)
An Inductive Greek Method (1888)  (skrevet sammen med William E. Waters)
Elements of Hebrew Syntax By an Inductive Method (1888)
Eight Books Of Caesar's Gallic War (1891)
Young Folks Library: Leaders of Men or History Told in Biography (Editor-1891)
Xenophon's Anabasis Seven Books (1893)
Religion and the Higher Life (1904)
The Prophetic Element In The Old Testament: An Aid To Historical Study For Use In Advanced Bible Classes (1905)
A Critical and Exegetical Commentary on Amos and Hosea (1905)


== Referanser ==


== Eksterne lenker ==
(en) Biografi om William Rainey Harper på William Rainey Harper Colleges hjemmeside
Palatka

For palatka brukt innen geocaching, se: Palatka (geocaching)Palatka er en by i Putnam County i Florida, USA.
Byen ligger ved elven St. Johns, og før jernbanen kom var den en havneby for dampskip. Byen hadde 10 558 innbyggere ved folketellingen i 2010. Byen er hovedsete for Putnam County, og også hovedbyen i Palatka Micropolitan Statistical Area, som har 72 893 innbyggere. I byen ligger St. Johns River State College, St. Johns River Water Management District Headquarters, og Ravine Gardens State Park. Området er kjent for sine festivaler, mest kjente er Florida Azalea Festival og Blue Crab Festival.


== Eksterne lenker ==
(en) Offisielt nettsted 
(en) Palatka, Florida – kategori av bilder, video eller lyd på Commons
Den sosialistiske folkerepublikken Albania

Den sosialistiske folkerepublikken Albania (albansk: Republika Popullore Socialiste e Shqipërisë) var Albanias navn fra 1976 til 1991. I perioden 1946–1976 het det Folkerepublikken Albania og fra 1944 til 1946 Albanias demokratiske regjering.
Det albanske kommunistpartiet (senere Arbeidets parti) hadde under ledelse av Enver Hoxha sikret seg en god posisjon i oppgjøret mellom de albanske motstandsbevegelsene som fant sted under annen verdenskrig. Da avslutningen nærmet seg satt de opp en interimregjering i Berat i slutten av oktober 1944 og valgte Arbeidets partis generalsekretær Enver Hoxha som statsminister. Regjeringen styrte landet fra frigjøringen 29. november 1944 frem til parlamentsvalget i desember 1945. I valget kunne velgerne stemme enten på Albanias demokratiske front (Fronti Demokratik i Shqipërisë), som ble ledet av kommunistpartiet, eller uavhengige kandidater. Ifølge offisielle tall fikk Albanias demokratiske front 93,7 % av stemmene i valget som hadde en oppslutning på 89,9 % og vant dermed alle 82 plassene.Den grunnlovgivende forsamlingen trådte sammen 10. januar 1946 og dagen etter ble folkerepublikken erklært. Dermed ble det tidligere monarkiet formelt oppløst og kong Zog og slektninger ble nektet gjeninnreise til landet. Landets nye grunnlov ble utformet etter modell fra Sovjetunionen og Jugoslavia og trådte i kraft 14. mars. Den grunnlovgivende forsamlingen ble da til landets parlamentariske forsamling Folkeforsamlingen.


== Referanser ==


== Litteratur ==
Omari, Luan; Pollo, Stefanaq (1988), The History of the Socialist Construction of Albania, Tierana: 8 Nëntori Publishing House
Gogukcheon av Goguryeo

Gogukcheon av Goguryeo (født ?, død 197 ) var niende konge i det koreanske kongedømmet Goguryeo.


== Bakgrunn ==
Gogukcheon var andre sønn av den forrige kongen, Sindae. Hans eldre bror, Go Balgi (고발기), var opprinnelig kronprins, men det var Gogukcheon som fikk hoffets støtte.
I 180 giftet Gogukcheon seg med Lady U, datter av U So av Jena-bu, som også bidro til å konsolidere kongemakta. Lady U forble dronning etter hennes ektemanns død, gjennom sitt ekteskap med Gogukcheons bror og kommende konge, Sansang. I hans kongetid gav navnene til de fire mektigste regionale klanene (bu) navn til fire regioner i landet, mens opprør igangsatt av aristokratiet ble slått ned.

I 182 sendte Gogukcheon sin sønn, prins Gye-su, for å kjempe ned Han-dynastiets invasjon fra Liaodong. Gye-Su holdt angriperne unna, men det var først kongen selv som slo angriperne tilbake i 184. I 191 etablerte Gogukcheon et system for å velge statens embedsmenn. Resultatet ble at han oppdaget mange talenter over hele landet, den største av alle var trolig Eul Pa-So, som ble landets statsminister.
Samguk Sagi sier at Gogukcheon dro på jakt i 194 og ankom en landsby der folket sultet. Han gav noen av klærne og maten sin til lokalbefolkningen og fikk det for seg at dette var hans ansvar. Gogukcheon arbeidet for å bedre bøndenes stilling i kongedømmet. Jindaebup er et lånesystem etablert av Gogukcheon i 194. Systemet lot folk låne korn fra mars til juli for tilbakebetaling i oktober. Dette systemet brukt fram til kongedømmet Joseons tid som Hwangok.


== Død og arvefølge ==
Gogukcheon ble etterfulgt av sin bror, Sansang. Gogukcheons posthumne navn er avledet fra hans gravsted, Gogukcheon-won (고국천원).


== Referanser ==


== Litteratur ==
Yang, S.C.  The South and North Korean political systems:  A comparative analysis. (Rev. Ed.)  Seoul:  Hollym.  ISBN 1-56591-105-9


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Johns Hopkins Bloomberg School of Public Health

Johns Hopkins Bloomberg School of Public Health (også kalt The Bloomberg School eller JHSPH) er en del av Johns Hopkins University i Baltimore, USA. Det er det nest eldste  og største utdanningsinstitusjonen for folkehelse i USA Skolen er en ledende internasjonal institusjon for helse og forebygging av sykdom og uførhet. Skolen er rangert øverst over skoler for fremmer folkehelse av U.S. News and World Report.


== Referanser ==


== Eksterne lenker ==
Johns Hopkins Weight Management Center Arkivert 12. mai 2020 hos Wayback Machine.
Johns Hopkins Bloomberg School of Public Health
Johns Hopkins Bloomberg School of Public Health Degrees and Admissions Information (SOPHAS)
Johns Hopkins Bloomberg School of Public Health Research Centers & Institutes
Johns Hopkins Bloomberg School of Public Health Opencourseware (OCW) Project Arkivert 28. januar 2021 hos Wayback Machine.
Johns Hopkins Public Health Preparedness Programs (JHPHPP)
Johns Hopkins Public Health News Center
JHSPH Delta Omega Society, Alpha Chapter
Frederick Taylor Gates

Frederick Taylor Gates (født 1853, død 1929) var en amerikansk baptistprest, pedagog og rådgiver for forretningsmannen og filantropen John D. Rockefeller.


== Bibliografi ==
Baick, John S. «Cracks in the Foundation: Frederick T. Gates, the Rockefeller Foundation, and the China Medical Board.» Journal of the Gilded Age and Progressive Era 2004 3(1): 59-89. Issn: 1537-7814 Fulltext: at History Cooperative, the most useful analysis
Berliner, Howard S.  A System of Scientific Medicine: Philanthropic Foundations in the Flexner Era. Tavistock, 1985. 190 pp.
Brown, E. Richard Rockefeller Medicine Men: Medicine and Capitalism in America (1979), sees Rockefeller philanthropy as bad because it reflected Western imperialism
Chernow, Ron, Titan: The Life of John D. Rockefeller, Sr., 1998.
Gates, Frederick Taylor. Chapters in my Life. 1977. autobiography
General Education Board The General Education Board: An Account of Its Activities, 1902-1914 (1915).
Nevins, Allan, Study in Power: John D. Rockefeller, Industrialist and Philanthropist. 2 vols. New York: Charles Scribner's Sons, 1953.
Ninkovich, Frank. «The Rockefeller Foundation, China, and Cultural Change», Journal of American History 70 (March 1984): 799-820. in JSTOR
Starr, Harris Elwood,  «Frederick T.  Gates» in Dictionary of American Biography, Volume 4 (1931).


== Referanser ==
Sherman Antitrust Act

Sherman Antitrust Act er et føderal lov som regulerer konkurranse mellom selskaper i USA. Loven var den første amerikanske føderale loven som begrenset monopoler, en såkalt antitrustlov. Den ble vedtatt av Senatet 8. april 1890, av Representantenes hus 20. juni 1890 og sanksjonert av USAs president 2. juli 1890. 
Loven ble skrevet av den amerikanske senatoren John Sherman fra Ohio, og godkjent av president Benjamin Harrison.
Hasse Thomsén

Hasse Thomsén (født 27. februar 1942 i Göteborg, død 26. april 2004) var en svensk bokser som deltok i de olympiske leker 1972 i München.
Thomsén vant en olympisk bronsemedalje under OL 1972 i München. Han kom på tredjeplass i tungvekt.


== OL-medaljer ==
 1972  München -  Bronse i boksing, tungvekt  Sverige


== Referanser ==


== Eksterne lenker ==
(en) Hasse Thomsén – Olympedia 
(en) Hasse Thomsén – Sports-Reference (OL-resultater – arkivert) 
(en) Hasse Thomsén – databaseOlympics.com (arkivert) 
(en) Hasse Thomsén – BoxRec
Sansang av Goguryeo

Sansang av Goguryeo (født ?, død 227 ) var 10. konge i det koreanske kongedømmet Goguryeo. Han var den åttende kongen, Sindaes tredje sønn, og yngere bror av den niende kongen, Gogukcheon, som døde uten arving.


== Bakgrunn ==
Ved Gogukcheons død, støttet hans kone og dronning, Lady U Sansangs krav, og fikk han plassert på trona. Hun ble deretter Sansangs dronning. Dette indikerer at skikken med leviratekteskap fremdeles ble praktisert i Goguryeo, men demonstrerte også Lady U sin makt i hoffet.
Balgi, Sansangs eldre bror, ledet en opprørsstyrke som angrep hovedstaden. Sansang lot sin yngere bror, Gyesu slå tilbakeangrepet og Balgi tok livet sitt. Sansangs Goguryeo ble senere angrepet av Han-dynastiet og ble tvunget til å underkaste seg dette. I 209 ble hovedstaden flyttet til Jian av krigsherren Gongsun Kang fra Han-Kina. I 217 gav han ly til tusen familier fra Liaodong.


== Tronfølger ==
I 208 jaget kongen et vortesvin og kom til byen Jutongchon. der traff han en ung kvinne og han ble der hele dagen. Da dronninga hørte om dette forsøkte hun å få kvinna drept. Kvinna fødte senere en sønn, og ble utnevnt til andre dronning. Sønnen ble kronprins i 213 og senere ble han kong Dongcheon.
Sansang døde i 227 og ble gravlagt i Sansang-neung.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011